open-index/open-wikipedia-markdown huggingface dataset:
Kurvball

**Kurvball** (tysk *Korbball*, nederlandsk *korfbal*) er en ballsport for to lag. Den utøves for det meste i Nederland og Belgia. Kurvball skiller seg fra andre lagidretter ved at den er en mix-sport; et lag består av fire kvinner og fire menn.

## Regler
Kurvball spilles innendørs eller utendørs på en bane delt inn i to halvdeler kalt *soner*. Nesten midt i hver sone er det plassert en stolpe (3,5 meter høy, lavere i yngre årsklasser) med en kurv øverst. Ballen er lik en vanlig fotball. 

En kamp spilles mellom to lag som begge har åtte spillere på banen samtidig; to av hvert kjønn i både angreps- og forsvarssonen. Målet er å kaste ballen gjennom kurven til det andre laget. Etter to scoringer bytter lagene soner, slik at angriperparene blir forsvarere og omvendt. Ved pause bytter lagene banehalvdel.

## Historie
Kurvball er trolig opprinnelig en svensk sport. Rundt 1902 skal den nederlandske læreren Nico Broekhuysen ha spilt *ringboll* i Sverige, og mens den svenske utgaven døde hen, dro Broekhuysen tilbake til Nederland og videreutviklet sporten til kurvball.

## Filosofi
Kurvball er en lagsport i større grad enn de fleste andre lagsporter. Det er ikke lov å løpe med ballen, ikke engang om man spretter den, men med en gang man har den, må man stoppe (om man ikke allerede står stille) og lete etter medspillere å sentre til. Dette gjør at det er mindre rom for indivuelle prestasjoner enn i for eksempel basketball.

At kurvball er en mix-sport betyr ikke at de to kjønnene spiller mot hverandre, bare sammen. Det angripende laget kan sentre ballen til hvem som helst på eget lag, men det forsvarende laget kan ikke la en mann spille forsvar på en kvinne eller en kvinne på en mann. De kan heller ikke sette to forsvarere eller flere på én angriper, men må holde seg til mann mot mann, bokstavelig talt.

Taktikk er grunnlaget for kurvballs filosofi, taktikk og ikke fysisk styrke skal vinne kamper. Dette betyr at det ikke er lov å berøre motspillere, men også at angriperen ikke kan skyte når forsvaret er en armlengde unna og vendt mot angriperen prøver å blokkere skuddet.

Ballen kan ikke sparkes eller slås med knyttet neve, og det er ikke lov å dytte på eller riste i målstolpen.

## Internasjonalt
Opprinnelig ble kurvball spilt for det meste i Belgia og Nederland. Det var demonstrasjonsidrett i OL i Antwerpen i 1920 og Amsterdam i 1928.

International Korfball Federation (IKF) ble grunnlagt i 1993 og består pr 2005 av 42 medlemsland. Sporten har vært med i World Games siden 1985 og verdensmesterskap har vært arrangert hvert fjerde år siden 1978.

Nederland og Belgia er fremdeles de store nasjonene. Både Sverige og Danmark har nasjonale kurvballforbund, men i Norge har sporten ikke slått an.

## Verdensmestere

* 1978 – Nederland
* 1984 – Nederland
* 1987 – Nederland
* 1991 – Belgia
* 1995 – Nederland
* 1999 – Nederland
* 2003 – Nederland
* 2007 – Nederland
* 2011 – Nederland
* 2015 – Nederland
* 2019 – Nederland

## Eksterne lenker
* International Korfball Federation (IKF) med regler, nasjonale forbund og resultater
Klepp Idrettslag

**Klepp Idrettslag** ble stiftet 1. oktober 1919. Klepp idrettslag er ett av fem idrettslag i Klepp kommune i Rogaland. Den første formannen i idrettslaget var Sven Grude, som også har vært ordfører i kommunen. Lars Øvregård var sekretær, Peder Anda var kasserer og Lars Storhaug og Arne Gruda var styremedlemmer. Idrettslaget fikk sin egen turnhall i 1925, og sin egen idrettsplass i 1935.

I dag har idrettslaget godt i overkant av 1000 medlemmer, fordelt på seks forskjellige idretter: fotball, turn, håndball, orientering, og barneidrett. I nyere tid har idrettslaget markert seg mest i  fotball for kvinner. Klepp Kvinner Elite vant toppserien i 1987 og cupen i 1989. 
En av de mest kjente idrettsutøverne oppfostret i Klepp idrettslag er allikevel Åge Storhaug som har deltatt i bl.a 25 landskamper i turn, har 14 Norgesmesterskap og fire Nordiske mesterskap. Han har også vært med i tre OL.

Klepp har også et fotballag som rykket ned til 4. divisjon for herrer i 2014 etter å ha spilt i 3. divisjon i mange år. Dette laget består av unge talenter og noen rutinerte spillere. Mange tidligere Bryne-spillere har funnet seg til rette i denne klubben. Noen har også tatt turen fra Klepp for å prøvespille i Bryne.

## Fotball
### Kvinner

Klepp Kvinner Elite, A-laget i fotball for kvinner, spiller i 2020 i Toppserien i fotball for kvinner.

### Tabell

### Menn
A-laget i fotball for herrer spiller i 2015 i 4. divisjon.

### Tabell

## Eksterne lenker
*
Keiji Haino

**Keiji Haino** (født 3. mai 1952) er en japansk musiker som i tillegg til sine soloprosjekter også er med i sideprosjektet Fushitsusha.

## Diskografi
* *Watashi dake* LP (PSF 1982)
* *Nijiumu* (PSF 1990)
* *Itsukushimi* (PSF 1992)
* *Execration That Accept To Acknowledge* (Forced Exposure, 1993)
* *Ama No Kawa* (Mom'n'dad, 1993)
* *Beginning And End, Interwoven* (Streamline, 1994)
* *Guitar Works I-VIII* EP (Table Of The Elements, 1994)
* *Tenshi No Gijinka* CD (Tzadik, 1995)
* *A Challenge To Fate* CD (Les Disques Du Soleil, 1995)
* *The Book Of Eternity Set Aflame* (Forced Exposure, 1995)
* *Te Organ* CD (PSF, Japan, 1995)
* *Tamashii no Jun'ai* CD Box set (Parple Trap, 1995)
* *Saying I Love You* CD (Blast First, 1995)
* *Live in London* (Blast First, 1996)
* *I Said, This Is the Son of Nihilism* (Table of the 1996)
* *Execration That Accept to Acknowledge [live] Forced Exposure* (1996)
* *Haino & Mazzacane,* Vol. 2 Menlo Park 1996 
* *Haino & Mazzacane,* Vol. 2 Menlo Park 1999 
* *An Unclear Trail: More Than This* (Avant 2000
* *Pauvros Shambala* 2000
* *So, Black Is Myself* (Alien8, 2000)
* *Live* (PSF 2001)
* *Abandon All Words at a Stroke, So That...*
* *21st Century Hard-Y-Guide-Y Man*

## Referanser


## Eksterne lenker
* 
*
Krone (valuta)

**Krone** er en myntenhet som brukes i flere land som Norge og Danmark, Sverige (krona), Island og Færøyene  (króna) og Tsjekkia (koruna). Krone var også i bruk i Estland  (kroon), 
Slovakia (koruna) og Østerrike-Ungarn (krone).

Den norske valutaen har betegnelsen NOK, den svenske SEK, den danske DKK, den islandske ISK, den tsjekkiske CZK, og den slovakiske SKK, som ble erstattet av euro i 2009. Den østerrikske kronen, benyttet til 1924, hevdes å være oppkalt etter helgenen Corona.

I noen land brukes øre som mynt, og én øre er da verdt 1/100 krone.

Krone ble gyldig betalingsmiddel i Danmark fra 1. januar 1875. I Norge ble kronen innført som betalingsmiddel ved lov om pengevesenet av 4. april 1875.

## Alternative navn
"Krone", eller dets tilsvarende ord på andre språk er avledet av det Latinske ordet *corona*. 

Det lokale navnet  på valutaen  avhenger av hva det lokale ordet for "krone" er i  offisielle språket i landet.

### Nåværende bruk

*krone: Norsk og Dansk
*krona: Svensk
*króna: Islandsk og Færøysk
*koruuni: Grønlandsk
*koruna: Tsjekkisk

### Historisk bruk
*kroon: Estlandsk
*korona: Ungarsk
*koruna: Tsjekkoslovakisk og Slovakisk
*krone: Østerriksk-ungarsk og Østerriksk 

### Symbol
Nå brukes kun to symboler: "kr" og "Kč".
* "Kč" brukes for *Tsjekkisk koruna*
*  "kr" brukes av (alle andre kronevalutar) *krone*, *krona*, *króna* og *koruuni*.

Tidligere har det også blitt brukt flere andre symboler, deriblant "K" og "Sk".
*  "K" for *Østerriksk krone* 
*  "Sk" for  *Slovakisk koruna*.

## Liste over valuta

### Nåværende bruk av kronevaluta

### Historisk bruk av kronevaluta

## Se også
*Norske mynter

## Referanser
Kvartærgeologi

**Kvartærgeologi** er en underdisiplin av geologien som omhandler den yngste perioden i jordens historie, kvartær, som omfatter i hovedtrekk de siste 2,58 millioner årene. 

Perioden kvartær karakteriseres med store og ofte raske klima- og miljøforandringer, spesielt dannelsen av istider og mellomistider er særegent. Det er likevel viktig å merke seg at det har eksistert is på jorden lenge før kvartær. Grønlandsisen er 5-6 millioner år gammel og isen over Antarktis er 30 millioner år gammel.

Årsakene til de kraftige klimaforandringene i kvartær knyttes ofte opp mot solinnstrålingen. En kombinasjon av eksentrisiteten, jordaksens helning og presesjonen som alle tre følger sykluser over fra 26 000 til 100 000 år, skaper forskjellig solinnstråling.

## Kartlegging
Det er flere måter å kartlegge klimautviklingen kvartærgeologien. Forskere har blant annet forsøkt å kartlegge morenemateriale. Men man kan møte problemer i denne kartleggingen fordi det forutsetter at det er rester av organisk materiale i morenen, slik at man kan bruke C-14 datering. Det finnes også dateringsmetoder av morene som forteller hvor utsatt en stein har vært for sollys, men dette gir bare resultater dersom steinen har vært helt i overflaten. En av de beste metodene for å kartlegge omfanget av istider på er ved bruk av isotopgeokjemi ved å analysere isotoper i dyphavskjærner. Fordi 16O -isotoper binder seg mer bedre til is enn 18O, vil konsentrasjonen av 18O i havet være mye større når man har en istid. Dette kan man finne igjen i kalksteinen på havbunnen. Man bruker ofte dette prinsippet i kombinasjon med 1H og 2H -isotoper som følger samme prinsipp.

## Referanser


## Eksterne lenker
*
Kitáb-i-Íqán

**Iqan** eller ***Kitáb-i-Íqán*** (*Visshetens Bok*) (, persisk كتاب ايقان ) er en hellig tekst innen bahai, skrevet av grunnleggeren  Bahá'u'lláh ca. 1862-1863, ved slutten av hans landsforvisning i Bagdad, som et svar til en av Bábs morbrødre. I boken beskriver han sin teologi, og tar opp temaet Guds enhet; de guddommelige budbærerne blir sett som "speil" via menneskene kan forstå Gud, og den essensielle enheten i deres læresetninger.

Det sentrale budskapet er at bahai er en monoteistisk religion, at det finns bare en Gud. Religionen er en enhet (men med mange guddommelige budbærere eller manifestasjoner og profeter), og at menneskeheten også er en enhet. Bahá'u'lláh presenterer i boken hva han oppfatter som bevis for den guddommelige skikkelsen i Bábs åpenbaring. Han beskriver videre hvordan profetene opp gjennom tiden møter opposisjon og fornektelse gjennom åndelig blindhet og gjerrighet hos et fanatisk lederskap og presenterer de kvaliteter den sanne søkeren må ha. Videre tar han opp den åndelige meningen angående profetier rundt Kristi gjenkomst, den tolvte imam og begreper som oppstigelse og dommedag. 

Boken ble første gang trykket i 1881 i Bombay. 

## Teksten på norsk
* Teksten finnes i antologien *[[Bahá’í-troens skrifter]]*, 2007

## Eksterne lenker
* Søk i den engelske utgaven av Kitáb-i-Íqán
Antarktisk krill

**Antarktisk krill** (*Euphausia superba*) er en nøkkelart i det antarktiske økosystem i Sørishavet. Den lever i store stimer og omsetter primærproduksjonen direkte til relativt store dyr http://www.ecoscope.com/naturwis.htm http://www.ecoscope.com/polarbi2.htm : de vokser til en lengde av 6 cm, vekt på 2 gram og lever omtrent 6 år. Det er en nøkkelart i Antarktis‘ økosystem, og den viktigste maten for pingviner, hvaler, fisk og fugler. Biomassen til krill er anslått til å være mellom 100 og 800 millioner tonn, noe som muligens gjør antarktisk krill til det mest suksessrike dyret på jorda. Til sammenligning er den samlede avkastningen av ikke-krill fra alle verdens fiskerier ca. 100 millioner tonn per år. Fisket av krill er i størrelsesorden 90&nbsp;000 tonn per år.

Antarktisk krill og ressursene i Sørishavet forvaltes og reguleres av Konvensjonen for bevaring av marine levende ressurser i Antarktis (CCAMLR). For å forhindre overfiske og dermed at næringsgrunnlaget for arter som pingvin og sel blir redusert, benyttes føre var prinsippet i forvaltningen av denne viktige ressursen. Vitenskapskomiteen tilknyttet CCAMLR anslår at biomassen av antarktisk krill i Sørishavet er mellom 400-500 millioner tonn.

Innvollene til antarktisk krill kan ofte sees i grønt gjennom den gjennomsiktige overflaten, en indikasjon på at denne arten først og fremst spiser planteplankton, for eksempel diatomer, som den filtrerer fra vannet gjennom en «matkurv» http://www.ecoscope.com/icecave2.htm . Antarktisk krill kan også skrape alger fra undersiden av pakkisen [4]. Krill kalles også lysreke ettersom den kan lage et gult lys med lysorganer ved øynene og langs kroppen (bioluminescens).

Artens navn staves ofte feil som enten *Euphasia superba* http://www.google.com/search?hl=en&lr=&ie=UTF-8&oe=UTF-8&safe=off&q=%22euphasia+superba%22&btnG=Google+Search eller *Eupausia superba* http://www.google.com/search?hl=en&lr=&ie=UTF-8&oe=UTF-8&safe=off&q=%22eupausia+superba%22&btnG=Google+Search.

## Eksterne lenker
* 
* «Virtuelt mikroskop»  av antarktisk krill for et interaktivt dykk inn i deres morfologi og oppførsel, sammen med annen mønstringsinformasjon.
Kulturnett

**Kulturnett** Norge var en Internett-satsing fra Kultur- og kirkedepartementet. Den ble lansert 8. desember 1998 med redaksjon lagt til Nasjonalbiblioteket i Mo i Rana. Kulturnett ble lagt ned 1. mars 2013 og tjenestene overført til andre nettsteder, fortrinnsvis *Kultursøk* og *Norvegiana*, samt en fellesløsning for Regionale kulturnett.

Siden 2003 har Kulturnett vært drevet som en del av ABM-utvikling, statens senter for arkiv, bibliotek og museum (fra 2010 en del av Norsk kulturråd). Dette er et felles webhotell og tjenestetilbyder innen arkiv, bibliotek og museum.

Regionale kulturnett eksisterer i flere fylker, og det er også tematiske seksjoner innen tjenesten slik som «kultur på kart» og «kunstnerregisteret». Lenker til karttjenesten hos Kulturnett for Wikipedia er med tillatelse. For et eksempel på bruken av denne kultur-relaterte karttjenesten, se Nord-Aurdal.

## Referanser


## Eksterne lenker
* Norsk kulturråd 
* Kulturdepartementet
* Om Norvegiana
* Kulturnett Akershus
Karate

:*For radioprogrammet Karate, se [[Karate (radioprogram)]]*

**Karate** er flere japanske kampsystemer med opprinnelse på Okinawa.  Felles for dem alle er at de hovedsakelig vektlegger effektive spark-, slag- og blokkeringsteknikker. Selv om navnet karate først ble formulert på 1930-tallet, strekker historien til karate seg helt tilbake til Shaolin-tempelet og buddhistmunken Bodhidarma på 500-tallet. Man finner også kataer som er flere hundre år gamle.

## Karatens røtter

På Okinawa hadde man fra gammelt av utviklet et kampsystem som ble kalt *Tode* (eller *Tote* – kinesisk hånd). På grunn av hyppig kontakt med det kinesiske fastlandet ble denne stilarten påvirket av sørkinesiske kampsystemer kalt *Ch'uan Fa* (kung fu). Dette førte til utviklingen av en ny stilart på Okinawa som ble kalt *Te*. Siden våpen var forbudt for bøndene på Okinawa, bestod dette systemet i all hovedsak av våpenløs kamp.

Hver by på Okinawa hadde sin egen te-stilart. Men det var først og fremst stilartene fra tre byer som ble dominerende. Disse var *shuri-te*, *naha-te* og *tomari-te*. Det er disse tre grenene som er grunnlaget for de tradisjonelle karatestilartene man finner i dag: *[[Shotokan]]*, *[[Goju-Ryu]]* og *shito-ryu*. Siden har det oppstått stilarter som *[[wado-ryu]]*, *[[kyokushinkai]]*, *shotokai*, *[[chito-ryu]]*, samt en rekke stilarter av nyere dato, blant annet makotokai som ble dannet i 2014.

I tiden etter andre verdenskrig har karate blitt populær i Sør-Korea under navnene tangsudo eller kongsudo.

## Kion (grunnteknikker)
Denne delen består av grunnleggende trening, hvor man lærer de grunnleggende spark-, slag- og blokkeringsteknikkene.

## Kata (mønster)
En kata består av en rekke teknikker og bevegelser, satt sammen i et fast mønster som skal simulere en kampsituasjon. Antallet teknikker varierer fra et tyvetalls til 50-60 teknikker.

Antall kataer kan variere fra stilart til stilart. Det er vanskelig å si med sikkerhet når de forskjellige kataene oppstod, men man vet med sikkerhet at noen av dem stammer tilbake til 1600-tallet. Det har også blitt hevdet at noen strekker seg tilbake til Kina og Shaolin-tempelet.

## Gradering
Karatekaer bærer et belte rundt livet som viser hvilken gradering man har. I Shotokan-karate går man fra hvitt (10. kyu) til hvitt med gul stripe (9. kyu), før gult (8. kyu) dersom man er junior, eller fra hvitt (10. kyu) til gult (8. kyu) dersom man er senior. Deretter oransje, grønt, blå, lilla og så tre brune belter. Fra 1. kyu, som er det siste brune beltet, er neste trinn svart belte (1. dan).

Svart belte 10. dan er øverste dan-inndeling. Over dette finnes det tre grader, junidan, juichidan og øverst shihan.

## Referanser


## Eksterne lenker
*
Kopper

**Kopper** har flere betydninger:

*Et metallisk grunnstoff; se kobber.
*En virussykdom; se kopper (sykdom).
*Flere enn ett drikkebeger; se kopp.
Kovarians

**Samvariasjon** eller **kovarians** er et mål på den lineære avhengigheten mellom to varierende størrelser.

## Teoretisk kovarians

*Teoretisk kovarians* er et mål på den underliggende lineære avhengigheten mellom to stokastiske variabler. Kovariansen mellom X og Y noteres ofte som \sigma_{XY}. For to stokastiske variabler X og Y er kovariansen definert som

:\operatorname{Cov}[X, Y] = E[(X - E[X])(Y - E[Y])]

der E[\cdot] er forventning.

## Empirisk kovarians

*Empirisk kovarians* er et estimat av teoretisk kovarians. En estimator for den empiriske kovariansen er

:\widehat{\operatorname{Cov}}[X, Y] = \frac{1}{n-1}\sum_{i=1}^n(x_i-\bar x_n)(y_i-\bar y_n)

der \bar x_n er gjennomsnittet av x_1,x_2,\dots,x_n og \bar y_n er gjennomsnittet av y_1,y_2,\dots,y_n.

## Egenskaper

Kovariansen er avhengig av måleskalaen, slik at om skalaen endres vil kovariansen endres. Derfor er korrelasjon, som ikke er avhengig av skala, et godt alternativ til å måle lineær avhengighet.

For vilkårlige konstanter a og b og stokastiske variabler X og Y gjelder

#\operatorname{Cov}[X, Y] = E[XY] - E[X]E[Y]
#\operatorname{Cov}[aX + b, cY + d] = ac\,\operatorname{Cov}[X, Y]
## Referanser


## Eksterne lenker
* Kovarians
Lyrikk

**Lyrikk** eller **lyrisk diktning** er en av de tre skjønnlitterære hovedsjangrene, ved siden av epikk og drama.

Lyriske sjangre finnes det flere av. Stev og joik er eksempler som har vært utbredt i Skandinavia.

Ordet lyrikk kommer fra det greske ordet *lyra*, altså musikkinstrumentet «lyre». I antikken var lyrikk sang til lyrespill. Også i ikke-vestlige kulturer har betegnelser for lyrikk etymologisk tilknytning til sang, for eksempel det kinesiske *[[shi (poesi)|shi]]*, som betyr «ordsang». 

## Kjennetegn
Kjennetegn ved lyriske tekster:
*Teksten er konsentrert og mettet med betydning  
*Teksten oppviser stor grad av nærhet mellom 'stemmen' i teksten og det som omtales
*Teksten gjør bruk av musikalske eller visuelle virkemidler, som rim (innrim og/eller verserim) og/eller rytme.
* Teksten kan være strofisk, stikisk eller rapsodisk
* Teksten kan være rimfri og benytte seg av frie vers og/eller frie rytmer. (Jf.Henrik Wergeland "Mig selv")

Ifølge Platon skjelner Sokrates mellom tre slags fortelling, nemlig *eposet*, *dramaet* og *dityramben*, dvs. korlyrikk til ære for Dionysos. I dramaet taler poeten gjennom andre. I eposet taler han dels sjøl, dels gjennom andre. I dityramben taler imidlertid poeten sjøl helt og holdent. Denne typen fortelling kan da sies å være utgangspunktet for den lyriske diktninga. Kravet om nærhet mellom den talende og det uttalte må ikke forstås slik at det er forfatteren som taler i teksten. Et lyrisk jeg kan være synlig til stede i teksten eller det kan underforstås (implisitt jeg), og jeg-et kan ha egenskaper og erfaringer som minner om forfatterens, men behøver ikke å ha det.

I en lyrisk tekst vil klangvirkninger, rytme og typografi trekke oppmerksomheten mot ordenes stofflige kvaliteter, og ikke bare mot ordenes betydning. Disse sidene ved lyrikken behandles i metrikken.

Lyriske tekster kan variere mye i lengde, fra japanske haiku-dikt til tekster som går over flere titalls sider. Edgar Allan Poe stilte som krav til en lyrisk tekst at den ikke skulle være lengre enn at den skulle kunne leses «at one sitting». Hvis teksten måtte deles på flere opplesninger, ville «effekten som følger av inntrykkets enhet» gå tapt.

## Litterære priser
Årlig deles ut Den norske lyrikkprisen, tidligere Hartvig Kirans minnepris.

## Se også

*Ballade
*Elegi
*Gruk
*Haiku
*Hymne
*Konkret poesi
*Limerick
*Madrigal
*Minnesang
*Ode
*Rap
*Sang
*Shi
*Slam
*Sonette
*Stev 
*Strofe
*Vagantdiktning
*Vers
*Vise

## Eksterne lenker
* Lyrikkmagasinet – Nyheter, lenker, videoer ++
* Lyrikk; fra Bibliotekarstudentens nettleksikon om litteratur og medier (pdf-fil)
Lakki

***Lakki*** er en norsk Wam og Vennerød-film fra 1992 etter Per Knutsens roman *Gutten som kunne fly*. Svend Wam ble nominert til Amandaprisen for manuskriptet til denne filmen, som han også regisserte. 

## Handling
Historien skildrer livet til den 14 år gamle Lakki som drømmer seg bort fra en utrygg tilværelse. Tilværelsen består av hans festgale mor, hans selvopptatte far, hans voldelige gymnaslærer, samt den pedofile Buddha-mannen. Lakki tenker ofte på tiden da foreldrene bodde sammen og livet var godt. Men selv da var det skår i gleden. Han husker også sin sinnssyke bestefar som han arvet genseren til. Når Lakki er alene innbiller han seg at det har begynt å gro vinger på ryggen hans så han kan fly av gårde fra denne vonde verden. Han begynner å eksperimentere med rus sammen med LSD-selgeren Tim, og en dag begynner han å hallusinere at det vokser vinger ut på ryggen hans, og han må bestemme seg for om han vil flykte eller bli hvor han er. Når Lakki en dag kommer hjem til moren, oppdager han at hun har låst seg inne på rommet og forsøkt å begå selvmord. Lakki begynner å hugge seg gjennom døren med øks. Han besvimer til slutt av utmattelse. Dagen etter bestemmer han seg for å brenne bestefarens genser, noe som sørger for at vingene hans faller av. Han drar så til sykehuset og tilgir moren for det hun har gjort.

## Mottakelse
Filmen ble dårlig mottatt, både av presse og publikum. Lave besøkstall førte til at den ble tatt av plakaten etter fire dager i alle Norges byer unntatt Oslo. Den dårlige mottakelsen gjorde at filmen ble endret og relansert under tittelen *Gutten som kunne fly*. Denne versjonen fikk noe bedre mottakelse av kritikerne, men publikum sviktet nok en gang.

*Lakki* regnes som en av de minst suksessfulle filmene til Wam & Vennerød.

## Rolleliste
* Anders Borchgrevink (Lakki)
* Nina Gunke (moren)
* Bjørn Skagestad (faren)
* Jorunn Kjellsby (Siss, morens venninne)
* Gabriel Paaske (Tim)
* Øyvin Bang Berven (gymlæreren 'Tarzan')
* Jan Grønli (Buddha-mannen)
* Stian Bonnevie Arntzen (Lakki som 7-åring)
* Henrik Mestad (en farlig mann)
* Ivar Tindberg (Eddie)
* Anders Jacobsen (musketer)

## Referanser


## Eksterne lenker
*
Lille Laila

**«Lille Laila»** er en sang fra 1966, komponert av Åge Heltzen.


Under sollyse skyer bortfra bråkete byer
vil jeg dra, oppå Finnmarksvidda,
langt, ja langt mot nord
Der finns ingen fabrikker,
verken biler eller trikker,
det er stedet, hvor samene bor
For der har jeg en pike,
oppi midnattssolen rike
å hun er for meg, den vakreste på jord
…


Melodien ga også inspirasjon til den tidligere puben med samme navn på Grønland i Oslo.

## Innspillinger
*Sangen var en hit i Norge med gruppen Doodle Bugs i 1969 på albumet Lille Laila. 
*Den ble også spilt inn av De Syngende Husmødre på albumet *[[Kjent og kjært]]* fra 1984.

## Kilder
*Omtale hos notebutikken.no med opplysning om komponist og forfatter
Lusaka

**Lusaka** er hovedstaden og største by i Zambia i det tidligere Rhodesia. Byen ligger i den sørlige delen av det sentrale platået, på en høyde på ca. 1300 meter og har en befolkning på ca. 1,7 millioner (folketelling 2010). Det snakkes tre hovedspråk i Lusaka, disse er engelsk, Nyanja og Bemba (de siste to er Bantu-språk), men kun engelsk er offisielt språk. Lusaka er en av de raskest voksende byene i det sørlige Afrika. Byen fikk sitt navn etter den lokale høvdingen i området. Zambias største utdanningsinstitusjon, University of Zambia ligger i Lusaka. Den internasjonale flyplassen Lusaka internasjonale lufthavn ligger i Lusaka. Det privat eide flyselskapet Zambezi Airlines har hovedkontoret sitt i Lusaka.

## Historie

Der Lusaka ligger i dag var det tidligere en landsby oppkalt etter sin høvdingen Lusaaka, som ifølge historien, var plassert ved Manda Hill, i nærheten av der Zambia nasjonalforsamling holder til i dag. I språket Nyanja, betyr * Manda* betyr kirkegård. Området ble utvidet av de europeiske (hovedsakelig britiske) nybyggerne i 1905 med byggingen av jernbanen.

På grunn av sin relativt sentrale beliggenhet, at byen hadde jernbane og at den var plassert i skjæringspunktet mellom den Great North Road og Great East Road, ble Lusaka i 1935 valgt å erstatte Livingstone som hovedstad i den britiske kolonien Nord-Rhodesia.

Etter føderasjon mellom Nord- og Sør-Rhodesia i 1953, var byen et senter for frigjøringsbevegelsen som førte til opprettelsen av republikken Zambia. I 1964 ble Lusaka hovedstaden i det nylig uavhengige Zambia.

## Transport
### Luftfart

Byens flyplass er Lusaka internasjonale lufthavn, som ligger langs jernbanestrekningen fra Livingstone til Kitwe. Flyplassen er hovedbasen til Zambezi Airlines og tilbyr flyvninger til blant annet Johannesburg, Ndola og Dar-es-Salaam. Lusaka internasjonale lufthavn er både en militær og sivil lufthavn. Den gamle flyplssen ligger mye nærmere sentrum, men brukes bare sporadisk av presidenten.

## Vennskapsbyer
*  Dusjanbe, Tadsjikistan, siden 1966
*  Los Angeles, USA, siden 1968
*  Izjevsk, Russland

## Eksterne lenker
* 
* Zambia Tourism page on Lusaka
* Map of Lusaka
* Lusaka Social Centre 
* Lusaka Times
* Zambia Online
* The Lowdown, "What's on?" magazine
Litauisk litas

**Litas** *(LTL eller Lt)* var Litauens myntenhet fra 2. oktober 1922 til landet i 1940 ble okkupert av Sovjetunionen og sovjetisk rubel overtok som valuta. Etter frigjøringen i 1991 tok det ble to år før litasen den 25. juni 1993 ble gjeninnført. I mellomtiden ble både rubler og den provisoriske valutaenheten talonger brukt. Litauen innførte euro i 2015.

1 litas var inndelt i 100 cent. Myntvalørene var 1 cent, 2 cent, 5 cent, 10 cent, 20 cent, 50 cent, 1 litas, 2 litas og 5 litas. Sedler som ble brukt var 10 litas, 20 litas, 50 litas, 100 litas, 200 litas og 500 litas. Tidligere har også 1, 2 og 5 litas vært utstedt i sedler.

Navnet litas har sin opprinnelse i navnet på landet; jf. Latvias lats. På litauisk er litas et entallsord, og får endingen -ai i flertall – *litai*. På litauisk er det det siste sifferet i et tall som bestemmer om det skal være entall eller flertall, så det blir altså f.eks. 51 litas og 53 litai.

Litauen besluttet å gå over til euro fra og med 2007, og frem til da skulle valutaen være fastlåst i kursen 1 euro = 3,4528 litas. Litas ble fastlåst til euro i dette forholdet fra og med 1. februar 2002. Fra gjeninnføringen i 1993 til 31. januar 2002 var litasen den siste tiden fastlåst til amerikansk dollar i forholdet 1 dollar lik 4 litai. 

Litauen innførte euro fra og med 1. januar 2015.

## Se også
* Liste over lands valuta

## Referanser


## Eksterne lenker
* 
* Litauens sentralbanks museum
Joseph-Louis Lagrange

**Joseph-Louis Lagrange** (italiensk **Giuseppe Lodovico Lagrangia**) (1736–1813) blir regnet som en av de største av matematikerne på 1700-tallet.
Han ble født i den italienske byen Torino og arbeidet både i Italia og Tyskland, men mest i Frankrike. Han døde i Paris.

Han var direktør ved institutt for matematikk ved Berlin vitenskapsakademi (1766–1787). Han utgav flere avhandlinger om himmelmekanikk, og hovedverket hans er *Mêcanique analytique* (1788). Her finner man de såkalte lagrangeske bevegelsesligninger for mekaniske systemer. Han flyttet til Paris i 1793 og ble formann for komiteen som utarbeidet det metriske målesystemet. 

Lagrange arbeidet også mye med tallteori og algebra. Han gav flere viktige bidrag til teorien for differensialligninger, og likningsteorien hans lå til grunn for Niels Henrik Abels undersøkelse av femtegradslikningen. Lagrange prøvde å utvikle integralregningen, men kom ikke frem til noen tilfredsstillende resultater på denne oppgaven.

## Se også
* Lagrange-punkt, et stabilt punkt i forbindelse med to himmellegemers omløp om hverandre
* Lagrange-multiplikator

## Referanser


## Eksterne lenker
* 
*
Lars-Henrik Paarup Michelsen

**Lars-Henrik Paarup Michelsen** (født 1981) er en norsk politiker (V). Han er daglig leder for Norsk klimastiftelse og ledet Unge Venstre fra 2003 til 2007. 

Michelsen er fra Austevoll kommune i Hordaland. Han har studert sammenlignende politikk ved Universitetet i Bergen, jobbet frivillig for Strømmestiftelsen i Uganda i et år, og vært sivilarbeider i Bergen Turlag. I dag jobber han i Datatilsynet.

Han er også leder av den tverrpolitiske kampanjeorganisasjonen Stopp Datalagringsdirektivet.

Han har tidligere hatt verv i Hordaland Unge Venstre, var i perioden 2002-2003 internasjonal leder i Unge Venstre, og har et særlig engasjement for miljø, personvern, rusomsorg, EU og global fattigdomsbekjempelse. I 2006 var han ungdomsdelegat til FNs generalforsamling. Han har tidligere vært stortingskandidat for Venstre i Hordaland, sist i 2009, da han var 2. kandidat bak Lars Sponheim.

## Referanser


## Eksterne lenker
* 
*
Latent TB-infeksjon

En person med en **latent TB-infeksjon** er en som er smittet av tuberkulose-bakterien Mycobacterium tuberculosis, men som ikke har utviklet noen symptomer. Kroppens immunforsvar er i stand til å holde bakterien i sjakk sånn at den ikke vokser opp. Bakterien blir inaktiv, men blir liggende i kroppen og kan bli aktiv senere i livet. Som følge av at man er smittet får man et positivt utslag på tuberkulintest.

De aller fleste med latent TB-infeksjon utvikler aldri tuberkulose. Det er særlig hos folk med nedsatt immunforsvar at bakterien blir aktiv og individet utvikler tuberkulose.
Lagringsmedium

Et **lagringsmedium** (*flere lagringsmedia el. lagringsmedier*) er et lager for informasjon, også i form av lyd eller bilde. Dersom det dreier seg om konkrete gjenstander blir også ordet **lagringsenhet** brukt. Som regel menes elektroniske lagringsmedier med begrepet, og særlig medier i forbindelse med datamaskiner dersom ikke annet er angitt.

## Digitale lagringsmedier
Det tidligst kjente digitale lagringsmediet, hullbåndet, ble oppfunnet i 1725 av Basile Bouchon, hullkortet av hans elev Jean-Baptiste Falcon tre år senere. Joseph Marie Jaquard brukte hullkort da han i 1801 fant opp den automatiske vevstolen.

Charles Babbages analytical engine, ansett som den første datamaskinen som ble planlagt (men aldri ferdigstilt) var tenkt å bruke hullkort. Frem til 1980-årene ble dette mye brukt som lagringsmedium. I enkelte tilfeller blir hullkort fremdeles benyttet, som ved valget i USA 2012 blant annet i Idaho.

Trommelminnet ble oppfunnet i 1932, williamsminnet kom i 1946 og kvikksølvminnet 1946-49. Magnetbåndet hadde allerede vært i bruk som analogt lagringsmedium, i 1951 ble det tatt i bruk for å lagre digitale data. Etter at magnetkjerneminnet (en forløper for dagens RAM) kom i 1952 ble de tre førstnevnte gradvis utfaset. Hullkortene og hullbånd derimot var i bruk til langt ut på 70-tallet, magnetbåndet er i bruk helt til i dag, selv om det på mange områder har blitt avløst av optiske medier som CD og DVD etter at disse har blitt billige og lett tilgjengelige.

Platelagre kom i 1957, og har fått posisjon i dataverdenen som det primære lagringsmediet. Diskettene ble introdusert i 1971, i sin moderne form i 1982, men etter introduksjonen av minnepinnene i har de gått ut av bruk. Minnekortene er beslektet med minnepinnene, men brukes internt i digitalkameraer, MP3-spillere og andre mobile enheter slik som mobiltelefoner. Med økt kapasitet, senket pris og større livslengde erstatter flash-minner etter hvert helt eller delvis platelageret for å skape enda raskere datamaskiner, spesielt oppstartstiden blir vesentlig kortere.

## Referanser
Leif Johansen

:*For musikeren med samme navn, se: [[Leif Johansen (musiker)]]*

**Leif Johansen** (født 11. mai 1930, død 29. desember 1982) var en norsk samfunnsøkonom, født på Eidsvoll. Han utmerket seg svært tidlig i faget ved Universitetet i Oslo, og allerede under besvarelse av grunnfagseksamen lanserte han sin *utvidede Keynesmodell*, som senere ble pensum for alle grunnfagsstudenter. Han fikk beste karakter foran Kåre Willoch i sitt kull på sosialøkonomisk embetseksamen (cand.oecon.). Hans doktoravhandling *Multisectoral Growth Model* (en nyklassisk orientert likevektsmodell) ble tatt i bruk av Finansdepartementet for analyse av langsiktig økonomisk utvikling – under navnet MSG. Leif Johansen var svært opptatt av forholdet mellom planlegging og marked, og ble av mange regnet som Ragnar Frischs «arvtager» på Blindern, samt en sentral skikkelse innenfor den såkalte Osloskolen i samfunnsøkonomi. 

Johansen befattet seg særlig med temaene økonomisk vekst og økonomisk politikk. Hans bok *Offentlig økonomikk* fra 1967 er et hovedverk i norsk sosialøkonomisk litteratur. Johansen satt også i redaksjonen for en rekke økonomiske fagtidsskroft verden over, ifølge sosialøkonom Øystein Olsen så ville Johansen vært en meget sterk kandidat til Nobels minnepris i økonomi om han ikke hadde gått bort så ung. 

Politisk var han kommunist og satt i NKPs sentralstyre mellom 1961 og 1973. Av denne grunn fikk han aldri innreisevisum til USA, til tross for at han satt i en rekke fagredaksjoner der. Han var også medlem av styret i Folkebevegelsen mot EEC.

## Bibliografi
* *A Multi-sectoral Study of Economic Growth* (1960)
* *Offentlig økonomikk* (1967)

## Referanser


## Eksterne lenker
* Om Leif Johansen, fra Økonomisk Institutt, Universitetet i Oslo (engelsk)
Luxembourgsk

**Luxembourgsk**, eller **luxemburgsk** (*Lëtzebuergesch*), er et vestgermansk språk som er nasjonalspråk i Luxembourg. I 1984 ble språket et offisielt språk i landet. Andre offisielle språk er tysk (standardtysk) og fransk. Luxembourgsk er en Mosel-frankisk dialekt av den vestmellomtyske språkgruppen. Det snakkes også i små områder i de omkringliggende landene Belgia (i provinsen Luxembourg), Frankrike (i små deler av Lorraine) og Tyskland (rundt Bitburg og Trier). Luxembourgsk har leksikalske fellestrekk med språket som Siebenbürgen-sakserne i Romania snakker.

Språket har vært siden 2010 på UNESCOs liste over språk som er i fare for å forsvinne.

I 2015-2016 var 7% av alle bøkene som ble publisert i Luxembourg skrevet på luxembourgsk.

## Referanser


## Kilder
* Luxembourgs offisielle internettportal: An intro to Lëtzebuergesch Besøkt 14. januar 2025

## Eksterne lenker
*
Mjølner

**Mjølner** eller **Mjolne** (fra norrønt *Mjǫllnir*) eller **Torshammer** er i den norrøne mytologien tordenguden Tors hammer. Mjølner er Tors kraftigste våpen mot jotnene. Den kommer tilbake etter den blir kastet. Mjølner ble smidd av dvergene Sindre og Brokk, og var en gave fra Loke.

Historien forteller at Tor en gang mistet Mjølner. Loke fant ut at det var den onde jotnen Trym som hadde stjålet den, og nektet å gi den tilbake før han fikk gifte seg med den vakreste av alle gudinnene, Frøya. Tor kledde seg ut som Frøya, med to steiner som bryster, og Loke kledde seg ut som brudepike. De får da hammeren av moren til Trym, hvorpå Tor knuser alle jotnene med hammeren, og reiser hjem.

Torshammer var et smykkemotiv i merovingertiden og vikingtida. Hammeren blir fremdeles brukt som symbol og lykkebringer i åsatru. Også som smykkemotiv blir hammeren brukt.

## Arkeologiske funn i Norge
Det er to hovedtyper av Torshammere. Den ene er hammere festet til en ring, der de fleste er fra 700- og 800-tallet. Den andre er brukt som et anheng, de fleste av disse er fra 900- og 1000-tallet. De er laget av stål eller sølv, og noen var dekorert. Det er i Norge funnet bare tolv eller tretten funn med Torshammere. Funnene er:
* en sølvhammer i Verdal i Nord-Trøndelag
* en ring med ni hammere i Innvik nær Stryn i Sogn og Fjordane
* en sølvhammer  på Søndre Vik i Fitjar i Hordaland
* en ring med to sølvhammere i Vela i Sand i Rogaland
* en sølvhammer på Bråtveit i Suldal i Rogaland
* en sølvhammer på Tråen i Rollag i Buskerud
* tre jernhammere i Kaupang i Tjølling i Vestfold
* en hammer på et armbånd av sølv i Gjulem i Rakkestad i Østfold
* jordavtrykk etter en hammer på Mysen i Østfold (usikker)
* en sølvhammer på Huse i Romedal i Hedmark
* Torshammer fra vikingtiden ble funnet på Mjelde i Tromsø kommune
* Torshammer i sølv funnet på Flekstad gård i Kvam i Steinkjer kommune. Smykket er fra 800–950 evt.


Thor's hammer, Fitjar.jpg|Torshammer av sølv fra Fitjar. Tegning av Oluf Rygh fra 1885.
Mjollnir.png|Amulett framstilt som Mjølner, fra Östergötland i Sverige.
100 2613thorshammer weisser hintergrund.jpg|Moderne Torshammer 
Torsås vapen.svg|Tors hammer gjengitt som symbol på våpenskjoldet til Torsås kommune i Sverige.
Ukkosjumalan aseet.svg|Torshammer som symbol og anheng, for eksempel på halskjeder.  A. Finsk type.  B. Svensk type.  C. Islandsk type


## Referanser


## Eksterne lenker
* 

* Om Mjølner i ''Nordisk familjebok'' fra 1913 (på svensk)
Liste over musikkinstrumenter

:*Det følgende er en liste over [[musikkinstrument]]er, kategorisert seksjonsvis. Vær snill også å føre opp på [[liste over musikkinstrumenter etter Hornbostel-Sachs-nummer]].*

## Elektroniske instrumenter
*Hammondorgel (tangentinstrument)
*Keyboard (tangentinstrument)
*Mellotron (tangentinstrument)
*Synthesizer (bl.a tangentinstrument)
*Telharmonium (tangentinstrument)
*Theremin
*Elgitar
*Elgitar med fuss 1 og 2

## Strengeinstrumenter, ''[[kordofon]]er''
*Klimpreinstrumenter
**Banjo
**Balalaika
**Bouzouki, gresk
**Bouzouki, irsk
**Butar
**Cembalo (tasteinstrument)
**Cister
**Dobro
**Elektrisk gitar
**Gitar
**Harpe
**Jiaohu
**Harpe, keltisk
**Lutt
**Mandola
**Mandolin
**Moonlander
**Oud
**Pedal-steelgitar
**Sitar
**Spinett (tasteinstrument)
**Teorbe
**Ukulele
**Vihuela
**Virginal (tasteinstrument)
*Slaginstrumenter
**Flygel (tangentinstrument)
**Klavikord (tasteinstrument)
**Piano (tangentinstrument)
*Strykeinstrumenter
**Bratsj
**Cello
**Fiolin
**Gambe
**Hardingfele
**Kontrabass
**Nøkkelharpe (tasteinstrument)
**Viola d'amore
**Viola pomposa
**Violone
*Zitterinstrumenter
**Hakkebrett
**Koto
**Langeleik
**Moodswinger
**Zitter

## Blåseinstrumenter, ''[[aerofon]]er''
*Horn
**Med sylindrisk boring
***Cimbasso
***Tenorhorn
***Trombone
***Trompet
**Med konisk boring
***Althorn
***Baryton
***Bronselur
***Eufonium
***Flygelhorn
***Helikon
***Kornett
***Klarinett
***Mellofon
***Ofikleide
***Saxhorn
***Serpent
***Sousafon
***Tuba
***Valthorn
***Wagnertuba
**Uten bestemt boring
***Didgeridoo
***Neverlur
*Fløyter
**Langfløyter
***Blokkfløyte
***pipeorgel (tasteinstrument)
**Tverrfløyter
***Fløyte
***Pikkolofløyte
***Seljefløyte
*Rørbladinstrumenter
**Enkelt rørblad
***Basetthorn
***Klarinett
***Saksofon
***Soprillo
***Tubax
***Xaphoon
**Dobbelt rørblad
***Bombarde
***Engelsk horn
***Fagott
***Heckelfon
***Obo
***Sarrusofon
***Sekkepipe
*Tungeinstrument
**Harmonium (tasteinstrument)
**Melodeon (orgel) (tasteinstrument)
**Munnspill
**Pipeorgel (tasteinstrument)
**Trekkspill (tasteinstrument)
***Accordeon
***Bandoneon
***Concertina
***Melodeon
***Musett
***Torader

## Slaginstrumenter
*Selvklingende, *[[idiofon]]er*
**Celesta (tasteinstrument)
**Gamelan
**Klokkespill
**Marimba
**Triangel
**Vibrafon
**Xylofon
**Elektriske
**Bjeller
***Clavinet (tasteinstrument)
***Rhodes (tasteinstrument)
***Würlitzer (tasteinstrument)
*Membraninstrumenter, *membranofoner*
**Djembe
**Pauke
**Tromme
*Skrapeinstrumenter
**Guiro
**Sapo cubana
**Skralle

## Urskogsinstrumenter
*primitive, *toneløse*
**Regnstav

## Resonansinstrumenter
Alle instrumenter baserer på resonans, men med disse instrumentene kontrolleres resonansen *direkte* av musikeren.
*Munnharpe
*Theremin
Josef K

**Josef K** var et skotsk post-pønkeband som var aktiv på begynnelsen av 1980-tallet. Bandets navn kommer fra en hovedperson i Franz Kafkas roman *[[Prosessen]]*.

Bandet kom sammen i Edinburgh i 1977 under navnet «TV Art», men tok navnet Josef K i 1979. Musikalsk blandet gruppa post-punk-gitarer med funk og disco-rytmer. Om bandets kommersielle suksess var laber kan man se deres innflytelse på andre band som Interpol og spesielt Franz Ferdinand.

## Medlemmer
* Paul Haig – gitar, sang
* Malcolm Ross – gitar, fiolin
* David Weddell – bassgitar
* Ronnie Torrance – trommer

Alle sangene var skrevet av enten Paul Haig eller Paul Haig/Malcolm Ross.

Paul Haig gikk videre med solokarriere og utga en rekke album på sitt eget plateselskap *Rhythm of Life* mellom 1984 og 2002, mens Malcolm Ross ble medlem av Orange Juice og deretter med Aztec Camera og Blancmange før også han forsøkte en solokarriere.

## Plateutgivelser
* Sorry For Laughing (ikke utgitt album 1980, utgitt 1990)
* The Only Fun In Town (1981)
* Young and Stupid (samlealbum med singler 1979-1981, utgitt 1991)
* Endless Soul (samlealbum, utgitt 1998)
Crazy to Exist (live recordings from 1981, released 2002)

## Eksterne lenker
* 
*  Josef K biografi
*  Rhythm of Life  Paul Haigs plateselskap
Medier

**Medier** er flertallsformen av ordet medium, og kan ha flere betydninger:

* Spiritistiske medier – personer som formidler budskap i magisk eller mystisk sammenheng, for eksempel fra døde
* Massemedier – aviser, fjernsyn, internett osv.
* Media – kanaler for kommunikasjon
* Nye medier er en beskrivelse av former for elektronisk kommunikasjon gjort tilgjengelig av datateknologi
* Medere, folket i oldtidsriket Media

### Artikler
* Media – medium
* Massekommunikasjon – kommunikasjon – massesuggesjon
* Informasjon – informasjonssamfunnet – folkeopplysning
* Medier
* Journalistikk
* Medieforskning – mediesosiologi
* Presse – avis – ukepresse
* Kringkasting – radio – fjernsyn
* Internett
* Reklame
* Den fjerde statsmakt
* Medieimperialisme
* Digital mediedesign
Morfem

**Morfem** (fra fransk *morphème*, etter mønster av *[[fonem]]*) er i lingvistikken en abstrakt enhet: det minste (abstrakte) språklige elementet med meningsbærende funksjon. De konkrete lydkombinasjonene representerer et morfem, kalles allomorfer.

Morfemteorien ble utviklet etter teorien av det språklige tegn av Ferdinand de Saussure, som har sagt at et språklig tegn har en betydningsside og en formal side.

For eksempel har ordet «mat» ett morfem, og ordet «vare» har ett morfem, mens ordet «matvare» består av to morfemer («mat» + «vare»). På samme måte består ordet «ombygging» av tre morfemer: prefikset «om», rota «bygg» og suffikset «ing».

## Forskjellen på «morfem», «morf» og «allomorf»
Mens *morfem* er betegnelen på hver av de abstrakte minste betydningsenhetene som ord er bygget opp av, så er en *morf* den konkrete betydningsbærende lydkombinasjonen som i et gitt tilfelle brukes for å representere et morfem i et ord. Når ett gitt morfem (eller morfemkombinasjon) i ulike ord blir representert av ulike morfer, kalles disse ulike morfene for *[[allomorf]]er* (entall *allomorf*) av morfemet. Med andre ord: Hvis den konkrete morfen *x* er medlem av det abstrakte morfemet *y*, er *x* en allomorf av *y*.

For eksempel har morfemet som refererer til transportmiddelet «bil» bare én mulig morf og derfor én allomorf: «bil». Men morfemet som refererer til transportmiddelet «sykkel», representeres av to allomorfer i de to ordene «sykkel» og «sykler». I det første ordet er morfemet representert ved allomorfen «sykkel», mens morfemet i det andre ordet representeres av allomorfen «sykl». Med andre ord er «sykkel» og «sykl» hver sin morf og altså to allomorfer av det samme morfemet (som viser til transportmiddelet sykkel).

Én og samme morf kan referere til helt ulike morfemer i forskjellige sammenhenger. For eksempel kan morfen «vær» referere til tre ulike morfemer:
# Fiskevær, sted ved sjøen som folk driver fiske fra
# Hanndyr av sau
# Vær innen meteorologi

## Se også
*Fonem (fon og allofon).
*Grafem (Skrifttegn)
*Leksem
*Stavelse 
*Isolerende språk

## Referanser


## Litteratur
**Terminologien i norsk språklære*, Norsk Språkråds skrifter, (1977)
Post-punk

**Post-punk** er en bred genre rockemusikk som oppsto fra punkebevegelsen på slutten av 1970-tallet. Denne bevegelsen var nært beslektet med utviklingen av musikksjangre som gotisk rock, nypsykedelisk musikk, no wave, og industriell musikk. 

Post-punkmusikerne stod i opposisjon til pompøs mainstream-rock som blant andre The Eagles, Emerson, Lake & Palmer og Electric Light Orchestra spilte. De eksperimenterte i stedet med å tilføre punkmusikken elementer fra elektronisk musikk og svart dansemusikk, og tok i bruk innovative innspillingsteknikker. Musikken handlet ofte om kunst og politikk, og post-punkerne var inspirert av kritisk teori, modernistisk kunst og litterær modernisme. Det utviklet seg miljøer rundt musikken som opprettet uavhengige plateselskap eller skapte visuell kunst, multimedia-forestillinger og fanziner.

Tidlige eksempler er grupper som Siouxsie and the Banshees, Wire, Magazine, Gang of Four, Public Image Ltd, The Pop Group, Joy Division, Throbbing Gristle, The Slits, Cabaret Voltaire, The Cure, The Fall, Au Pairs, Talking Heads og Pere Ubu. På midten av 1980-tallet var post-punkbølgen i ferd med å flate ut, men den hadde banet vei for ny-pop og ikke minst alternativ rock.

## Referanser


## Litteratur
* Bannister, Matthew (2007): ''White Boys, White Noise: Masculinities and 1980s Indie Guitar Rock''. Ashgate Publishing, Ltd. ISBN 978-0-7546-8803-7.
* Bogdanov, Vladimir; Woodstra, Chris; Erlewine, Stephen Thomas, red. (2002): ''All Music Guide to Rock: The Definitive Guide to Rock, Pop, and Soul''. Backbeat Books. ISBN 978-0-87930-653-3.
* Cateforis, Theo (2011): ''Are We Not New Wave: Modern Pop at the Turn of the 1980s''. University of Michigan Press. ISBN 978-0-472-03470-3.
* Cavanagh, David (2015): ''Good Night and Good Riddance: How Thirty-Five Years of John Peel Helped to Shape Modern Life''. Faber & Faber. ISBN 978-0-571-30248-2.
* Dale, Pete (2016): ''Anyone Can Do It: Empowerment, Tradition and the Punk Underground''. Routledge. ISBN 978-1-317-18025-8.
* Greene, Doyle (2014): ''The Rock Cover Song: Culture, History, Politics''. McFarland. ISBN 978-1-4766-1507-3.
* Heylin, Clinton (2007): *Babylon's Burning: From Punk to Grunge*. Viking, Penguin. ISBN 978-0-14-102431-8.
* Lester, Paul (2009): *Gang of Four: Damaged Gods*. Omnibus Press. ISBN 978-0-85712-020-5.
* Reynolds, Simon (1996): *The Sex Revolts: Gender, Rebellion, and Rock 'n' Roll*. Harvard University Press. ISBN 978-0674802735.
* Reynolds, Simon (2005): *Rip It Up and Start Again: Postpunk 1978–1984*. London: Faber and Faber. ISBN 978-0-571-21570-6.
* Reynolds, Simon (2010): *Totally Wired: Postpunk Interviews and Overviews*. Soft Skull Press. ISBN 1593763948.
* Reynolds, Simon (2013): «Post-Punk's Radical Dance Fictions» i: Cateforis, Theo: *The Rock History Reader*. Routledge. ISBN 978-0-415-89212-4.
* Taylor, Steven (2003): ''False Prophet: Field Notes from the Punk Underground''. Wesleyan University Press. ISBN 978-0-8195-6668-3.
* Wilkinson, David (2016): ''Post-Punk, Politics and Pleasure in Britain''. Springer. ISBN 978-1-137-49780-2.

## Eksterne lenker
*
Magne Johansen

:*Denne artikkelen handler om skihopperen. For politikeren med samme navn, se [[Magne Johansen (politiker)]].*

**Magne Johansen** (født 1965) er en norsk skihopper. Han hoppet for Leknes SK, Byåsen IL og Meldal IL, og hoppteamet Trønderhopp. Han deltok i verdenscupen mellom 1987 og 1993.

Magne Johansen tok VM-sølv i lagkonkurransen i stor bakke i ski-VM 1989. Han tok også sølv i normalbakke i Norgesmesterskapet på ski 1988, sølv i normalbakke og bronse i stor bakke i Norgesmesterskapet på ski 1990, sølv i normalbakken i Norgesmesterskapet på ski 1992 og sølv i lagkonkurransen i Norgesmesterskapet på ski 1987. Hans beste plassering i verdenscupen er en 4.-plass i St. Moritz i 1992.

I OL i Albertville i 1992 ble han nr. 18 i storbakken og nr. 49 i normalbakken. Han har deltatt i VM i skiflyging to ganger. I Vikersund i 1990 ble han nr. 39, og i Harrachov i 1992 ble han nr. 13.

## Referanser


## Eksterne lenker
*